Listi yfir þekkta Vestmannaeyinga

Margir Vestmannaeyingar eru þekktir á landsvísu. Hér eru nefndir nokkrir þeirra:

 Árni Johnsen fyrrverandi alþingismaður fyrir Sjálfstæðisflokkinn, og lengst af umsjónarmaður brekkusöngsins á Þjóðhátíð í Eyjum.
 Árni Sigfússon fyrrverandi bæjarstjóri í Reykjanesbæ og borgarstjóri í Reykjavík.
 Árni úr Eyjum samdi fyrsta þjóðhátíðarlagið 1933 með Oddgeiri Kristjánssyni og fleiri kunn sönglög.
 Ásgeir Sigurvinsson knattspyrnumaður og fyrrum landsliðsþjálfari Íslands.
 Ási í Bæ var einn frægasti textasmiður og tónlistarmaður Vestmannaeyja. Hann samdi mörg lög og ljóð, þar á meðal Ástin Bjarta og Ég veit þú kemur, sem hann samdi við lag Oddgeirs Kristjánssonar.
Berglind Sigmarsdóttir eigandi veitingastaðarins Gott í Vestmannaeyjum og höfundur matreiðslubókarinnar Heilsuréttir Fjölskyldunnar.
Berglind Björg Þorvaldsdóttir knattspyrnukona.
 Binni í Gröf var landsfrægur aflamaður og sótti sextíu þúsund tonn í sjávardjúp að sögn Ása í Bæ.
 Elliði Vignisson fyrrverandi bæjarstjóri Vestmannaeyja.
Elva Ósk Ólafsdóttir leikkona. Vann Edduverðlaunin 2002 fyrir leik sinn í Hafinu.
Eygló Harðardóttir fyrrum velferðarráðherra og þingmaður Suðurkjördæmis fyrir Framsóknarflokkinn.
 Gísli Óskarsson, er fréttamaður hjá RÚV, þekktur líffræðingur og heimildamyndagerðarmaður. Bróðir hans er Snorri Óskarsson hér að neðan.
 Guðbjörg Matthíasdóttir aðaleigandi Ísfélags Vestmannaeyja og Árvakurs útgáfufélags Morgunblaðsins.
 Guðjón Hjörleifsson var bæjarstjóri Vestmannaeyja í 12 ár, fyrrum alþingismaður fyrir Sjálfstæðisflokkinn ásamt því að hafa verið í bæjarstjórn Vestmannaeyja.
 Guðlaugur Friðþórsson öðlaðist heimsfrægð þegar vélbáturinn Hellisey, sem hann var háseti á, sökk suðaustur af Heimaey árið 1984, en þá synti hann um 5 kílómetra í land í vonskuveðri, gekk berfættur yfir nýja hraunið, sem var þá enn heitt, og gerði bæjarbúum viðvart um afdrif skipsins.
 Guðríður Símonardóttir, Tyrkja-Gudda.
 Gunnlaugur Halldórsson arkitekt frá Konunglegu Listaakademíunni í Kaupmannahöfn og heiðursfélagi Arkitektafélags Íslands.
 Heimir Hallgrímsson, fyrrum þjálfari ÍBV og aðstoðarlandsliðsþjálfari í tíð Lars Lagerbäck
 Hermann Hreiðarsson knattspyrnumaður hjá Charlton og landsliðsmaður Íslands.
 Högna Sigurðardóttir arkitekt frá École Nationale Supérieure des Beaux-Arts í París og heiðursfélagi Arkitektafélags Íslands.
 Júlíana Sveinsdóttir myndlistarmaður
 Karl Gauti Hjaltason fyrrum sýslumaður í Eyjum frá 1998 og núverandi þingmaður Miðflokksins.
 Keikó, sem var líklega frægasti háhyrningur í heimi, var fluttur frá Bandaríkjunum til Vestmannaeyja síðsumars 1998 og dvaldist hann í sérsmíðaðri kví í Klettsvík á Heimaey í nokkur ár þar til honum var sleppt lausum í Atlantshafið, en hann dó utan stranda Noregs árið 2003, og var grafinn í jörðu þar í landi.
 Lúðvík Bergvinsson var í bæjarstjórn Vestmannaeyja, ásamt því að vera fyrrum alþingismaður Samfylkingarinnar
Margrét Lára Viðarsdóttir knattspyrnukona.
 Oddgeir Kristjánsson, þekktasti tónlistarmaður úr Eyjum, samdi mörg fræg lög með Ása í Bæ og Árna úr Eyjum.
 Óskar J. Sigurðsson vitavörður í Stórhöfða hefur sinnt fuglamerkingum frá árinu 1952.
 Páll Magnússon, alþingismaður Sjálfstæðisflokksins í Suðurkjördæmi og fyrrum útvarpstjóri RÚV.
 Páll Zóphóníasson var bæjartæknifræðingur Vestmannaeyja í eldfellsgosinu 1973 og er áframhaldandi byggð á Heimaey að miklu leyti honum að þakka, en margir fleiri eiga heiður skilinn fyrir afburða framlög í þeim efnum.
Ragnheiður Guðfinna Guðnadóttir varð ungfrú Ísland árið 2001.
Selma Ragnarsdóttir fatahönnuður
 Sigfús M. Johnsen var í á þriðja tug ára fulltrúi í dóms- og kirkjumálaráðuneytinu í Reykjavík. Árið 1940 varð hann bæjarfógeti í Vestmannaeyjum.
Sigmund Johanson Baldvinsen, teiknaði skopmyndir fyrir Morgunblaðið í áratugi, er samt þekktastur meðal sjómanna fyrir uppfinningarnar sínar: Sigmundsbeltið og sjálfvirka losunarbúnaðinn.
Sigurdís Harpa Arnarsdóttirmyndlistarkona, hefur haldið yfir 40 einkasýningar frá árinu 1994.
Snorri Óskarsson "Snorri í Betel" er þekktur fyrir aðild sína að Hvítasunnusöfnuðinum.
Védís Vantída Guðmundsdóttir söngkona
 Þorsteinn Jónsson var mikill fiskimaður, en hann var formaður á vélbát sínum í 48 ár.
 Þorsteinn Víglundsson var einn atorkusamasti athafnamaður eyjanna, þekktastur fyrir byggingu gagnfræðaskólans í Vestmannaeyjum, þar sem nú er Framhaldsskólinn í Vestmannaeyjum

Vestmannaeyjar
Listar tengdir Íslandi